**OBRAZLOŽENJE**

Člankom 17. stavkom 1. alinejom 1. Zakona o sustavu civilne zaštite (Narodne novine 82/15, 118/18, 31/20, 20/21 i 114/22) propisano je da predstavničko tijelo, na prijedlog izvršnog tijela jedinice lokalne i područne (regionalne) samouprave, uz ostalo, u postupku donošenja proračuna razmatra i usvaja godišnji plan razvoja sustava civilne zaštite s financijskim učincima za trogodišnje razdoblje.

Člankom 41. točkom 33. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 - pročišćeni tekst i 16/22) propisano je da Gradska skupština donosi pojedinačne i druge akte iz samoupravnog djelokruga u skladu sa zakonom i Statutom Grada Zagreba.

Člankom 54. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja (Narodne novine 66/21; u daljnjem tekstu: Pravilnik) propisano je da su svi nositelji izrade planskih dokumenata u civilnoj zaštiti dužni u postupak donošenja propisa uključiti javnost kako bi se prikupile informacije o interesima, stavovima i prijedlozima zainteresirane javnosti u vezi s javnim politikama na području civilne zaštite te pravovremeno uočile slabosti i negativni učinci javnih politika, a koje kroz postupak savjetovanja treba otkloniti prije njihovog formalnog usvajanja.

 O Planu razvoja sustava civilne zaštite Grada Zagreba za 2025. provedeno je savjetovanje sa zainteresiranom javnošću u trajanju od 30 dana u razdoblju od 15. listopada do 13. studenoga 2024. Na predloženi nacrt Plana razvoja sustava civilne zaštite Grada Zagreba za 2025. na provedenom savjetovanju je/nije bilo primjedbi niti prijedloga.

Plan razvoja sustava civilne zaštite Grada Zagreba za 2025. godinu izrađuje se na temelju Smjernica za organizaciju i razvoj sustava civilne zaštite na području Grada Zagreba za razdoblje od 2025. - 2028. uzimajući u obzir provedene aktivnosti u protekloj godini i doprinos tih aktivnosti postizanju ciljeva definiranih Smjernicama. Odredbom članka 52. stavka 2. Pravilnika propisano je da se planom razvoja sustava civilne zaštite utvrđuje, između ostalog, i projekcija s financijskim učincima za trogodišnje razdoblje, odnosno razdoblje za koje se usvajaju Smjernice.

Slijedom navedenog, predlaže se Gradskoj skupštini Grada Zagreba donošenje Plana razvoja sustava civilne zaštite Grada Zagreba za 2025., kao u predloženom tekstu.